| Ocelote*Leopardus pardalis* |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Mammalia |
| Orde: | Carnivora |
| Suborde: | Feliformia |
| Familia: | Felidae |
| Subfamilia: | Felinae |
| Xénero: | *Leopardus* |
| Especie: | ***L. pardalis***Linné, 1758 |

 |
| Distribución do ocelote nas AméricasDistribución do ocelote nas AméricasDistribución do ocelote nas Américas |
| Subespecies |
| Véxase no texto |

O **ocelote** (do náhuatl *océlotl*) (***Leopardus pardalis***, noutrora *Felis pardalis*) é unha especie de mamífero carnívoro da familia dos félidos (Felidae), de tamaño mediano, corpo esvelto, rabo longo e pelame amarelado con tacas escuras (utilizada en peletaría), que vive en que vive nas zonas boscosas de México e América Central e do Sur. Caza á noite. Diferénciase en numerosas subespecies.

Nome común
----------

Figura mochica desta especie 200 a. C. Museo Larco, Lima, Perú.
O ocelote coñécese nas súas zonas de orixe con variedade de nomes como:*jaguarcito* (Chaco), *manigordo* (Costa Rica e Panamá), *cunaguaro* (en Venezuela), *tigrillo* (en Colombia, México, Ecuador, O Salvador e o Perú), *tigrecillo* ou *gato montés* (en Bolivia e México), *jaguatirica* (en tupí *jaguara* (jaguar) + tyryk (agocharse)) (no Brasil), *jaguarete´i* ou *mbarakaja* (en guaraní "pequeno *jaguarete*" ou "gato" respectivamente) (no Paraguai), e *gato onza* (na Arxentina). Cómpre salientar que os nomes de *ocelote* e de *tigre* son compartidos, segundo as zonas, co distinto e moito maior félido chamado usualmente xaguar (*Panthera onca*).

Descrición
----------

Ocelote
O ocelote é unha especie de felino de mediano tamaño, cunha lonxitude de testa e corpo de 70 – 90 cm, cola relativamente curta (30–40 cm, un 45% da lonxitude de testa e corpo) e un peso na contorna dos 11 kg.
Posúen grandes orellas e gran sentido do ouvido, cuns ollos grandes e expresivos. As extremidades anteriores teñen cinco dedas e as posteriores catro; as poutas están provistas de almofadas, que permiten ao animal camiñar sen facer ruído, e con unllas longas, afiadas e completamente retráctiles, isto resúltalle moi útil cando non é necesario utilizalas como, por exemplo, ao correr, e evitar, deste xeito, a súa deterioración.
Os seus ollos están moi ben adaptados aos cambios de luminosidade: as meniñas contráense até formar unha fina e negra liña vertical durante os días de moita luz, mais ábrense e redondéanse en situacións de escuridade.

A súa fórmula dentaria é a seguinte: 3/3, 1/1, 2-3/2, 1/1 = 28-30.

Distribución
------------

Ocelote en Bolivia
O ocelote está presente dende o sur dos Estados Unidos cara ao sur, en todos os países das Américas continentais, o norte da Arxentina e do Uruguai.

Hábitat
-------

Presenta unha gran versatilidade no uso do hábitat podendo morar en selvas húmidas, zonas montañosas e até semidesérticas, o seu hábitat esténdese desde Texas á Arxentina. Son de hábitos nocturnos, pasando a maior parte do día a durmir nas pólas das árbores ou agochados entre a vexetación. É de hábitos solitarios. Tende a emboscar ás súas presas.

Comportamento
-------------

### Reprodución

Acadan a madureza sexual a partir dos 2 anos. Tras un período de xestación que oscila entre os 72 e 82 días, as femias paren dunha a dúas crías, excepcionalmente tres ou catro. Ao naceren pesan uns 250 g e non abren os seus ollos até 15 ou 18 días máis tarde. En catividade estímaselle unha lonxevidade duns 20 anos; é posíbel que sexa moito máis curta na natureza.

### Alimentación

Aliméntase de mamíferos medianos e miúdos; coma sarigüés, macacos, morcegos, coellos e mesmo cervos adultos e outros. Tamén comen réptiles (caimáns novos, lagartos e serpes) e os ovos das tartarugas. Cazan aves e algúns son bos pescadores. Ademais, rexistráronse casos de canibalismo. Cazan en solitario ou en grupos familiares, e o éxito da captura dependerá especialmente da vista e do ouvido; o olfacto tamén está moi desenvolvido, pero este adóitano empregar no exame da presa e no recoñecemento do territorio marcado con ouriños por outros machos da especie. As técnicas empregadas para cazar son variadas: nuns casos axexan á presa e, noutros, agardan agochados para se lanzaren despois por sorpresa sobre as súas vítimas.

Subespecies
-----------

Coñécense 10 subespecies de ocelote:

* *Leopardus pardalis pardalis* - bosque chuvioso amazónico.
* *Leopardus pardalis aequatorialis* - Centroamérica e o norte dos Andes.
* *Leopardus pardalis albescens* - México e suroeste de Texas.
* *Leopardus pardalis melanurus* - Venezuela, Güiana, Trindade, Barbados e Granada.
* *Leopardus pardalis mitis* - Arxentina e Paraguai.
* *Leopardus pardalis nelsoni* - México.
* *Leopardus pardalis pseudopardalis* - Colombia.
* *Leopardus pardalis pusaeus* - Ecuador.
* *Leopardus pardalis sonoriensis* - México.
* *Leopardus pardalis steinbachi* - Bolivia.

Conservación
------------

A destrución do seu hábitat é a principal ameaza para a súa sobrevivencia. Ademais, este animal procúrase por cazadores furtivos co obxectivo de comercializar a súa pel, en razón dos valores estéticos que a mesma posúe.

Notas
-----

1. ↑  Caso, A. López-González, C. Payan, E. Eizirik, E. de Oliveira, T. Leite-Pitman, R. Kelly, M. & Valderrama, C. (2008). "{{{taxon}}}". *Lista Vermella de especies ameazadas.* (en inglés). Unión Internacional para a Conservación da Natureza.
2. ↑  Definicións no *Dicionario da Real Academia Galega* e no Portal das Palabras para *ocelote*.
3. ↑  Nome galego en Portal das Palabras da RAG.
4. ↑  Fonte: *Diccionario Cumio da lingua galega*, Vigo, Ed. do Cumio, 1999
5. 1 2  Groves, Colin (2005).
6. 1 2 3 4  Murray, J. L. e Gardner, G. L. (1997). "Leopardus pardalis". *Mammalian Species* (American Society of Mammalogists) (548): 1–10.
7. ↑  Sunquist, M. e Sunquist, F. (2002). *Wild Cats of the World* (en inglés). Chicago, EE. UU.: University of Chicago Press. p. 452. ISBN 9780226779997.

Ligazóns externas
-----------------

|  |  |
| --- | --- |
| Control de autoridades | 
* Wd: Q33261
* BNCF: 32516
* BRE: 2700284
* EBID: ID
* GEC: 0127232
* LCCN: sh85093955

 |

|  |  |
| --- | --- |
| Identificadores taxonómicos | 
* ADW: Leopardus\_pardalis
* EOL: 313991
* EPPO: LEOPPA
* Fossilworks: 47513
* GBIF: 2434982
* iNaturalist: 41997
* IRMNG: 10212871
* ITIS: 552470
* IUCN: 11509
* MSW: 14000103
* NCBI: 32538
* Species+: 10120
* TAXREF: 443620

 |

|  |  |
| --- | --- |
| Identificadores | 
* UMLS: C0325109

 |